section_heading: Lastovo nakon bitke
paragraph_text: Vlast Mlečana na Jadranu, pa tako i na Lastovu, nastavila se i za Petrova sina i nasljednika Otona Orseola, koji je vladao do 1026. godine. Nešto kasnije je hrvatski kralj Stjepan I., koristeći mletačke probleme te smrt bizantskog cara Bazilija II., vratio dijelove Dalmacije pod svoju vlast. Za vladavine Stjepanova sina Petra Krešimira IV. (vladao 1058-1074.), koji je nosio titulu “kralja Hrvatske i Dalmacije”, Lastovo je bilo u sastavu Hrvatske.